...jaloissa ei naarmuja...
16-vuotias oli moottoripyöräonnettomuudessa.
Verenpaine?
110/88. - Kiitos.
Oikea kyynärtaive 20. - Tarvitaanko nesteitä?
Sattuuko vasemmalle?
Ei murtumia, epämuodostumia eikä jälkiä selässä.
Otetaan rintakehän röntgen.
Medic 85. 9-vuotias potilas Brooklynissa, Bushwickin ja Grove Streetin risteyksessä.
Vamma alaraajassa. Aita lävisti potilaan.
Äiti haluaa Cohenin sairaalaan. Palokunta on paikalla.
Onko hän ollut tajuton? - Ei.
Kiipesitkö aidalle? Miksi kiipeilit metalliaidalla?
Näytin äidille.
Selvä.
Kuulehan...
Sellaiset 14 senttiä.
Tarvitset tikkejä, kaveri.
Siirrot, Donald.
Sano, että odotamme leikkaussalissa. Anestesialääkäri puuttuu.
Tuokaa lapsi suoraan ensiapuun.
Saamiemme tietojen ja kuvien perusteella -
ruokatorvessa näyttäisi olevan paristo.
Teemme ruokatorventähystyksen.
Erittäin riskialtista.
Miten pahalta näyttää? - Ihan kamalalta.
Ei auta muu kuin yrittää.
No niin. - Saitko?
Joo. - Kiitoksia.
COHENIN LASTENSAIRAALA
ENSIHOITAJAT: NEW YORK
RISKIPELIÄ
Odotapa hetki.
Katson, saanko kolmannen puhelun.
Voinko käyttää puhelintasi?
Soitan tädilleni. Täti on hänen kanssaan.
Hän soitti. - Selvä. Puhuuko hän englantia?
Ei, espanjaa, mutta soitan hänelle.
Haloo?
Hei, Tomasita. - Niin?
Kerro, mitä tapahtui. - Hän kaatui.
Putosi ilmeisesti sängystä.
Onko hän yhä lattialla?
On. Hän ei anna kenenkään koskea.
Selvä, Vicky.
Voi luoja. - Oletko kunnossa?
En. Haluan sinne.
Brooklyniinkö? - Niin.
Nähdään ylhäällä.
Hän valittaa kipua vasemmassa lonkassa. Poika sanoi...
Mitä kuuluu?
- Ihan hyvää.
Ikävä juttu, mutta kyllä tämä tästä. - Rauhassa vain.
Hän ei pidä sairaaloista. Mutisee vain.
Setä. Viemme sinut sairaalaan. Sopiiko?
Älä ota mistään kiinni.
Muuten kaadumme kaikki.
Onpa monta askelmaa. Alas astiko? Selvä.
Saammeko paarit valmiiksi?
Hitaammin.
Vielä yksi. Kolme.
Oliko kivaa olla kyydissä?
Mittaamme verenpaineen. Sopiiko?
Sattuuko mihinkään?
Koko kroppaan. - Koko kroppaan?
Selvä.
Olemme jo ambulanssissa.
Miten menee?
Vicky, puhun nyt englantia.
Selvä.
Olemme huomanneet, että häntä on alkanut masentaa.
Hän ei syö. Hän ei halua suihkuun.
Ne ovat masennuksen merkkejä.
Kuulostaa FTT-oireyhtymältä. Onko hän sanonut, ettei halua elää?
On sanonut. - Siis on. Selvä.
Kerron sen perillä hoitajille.
Se olisi hienoa.
Se on suurin huolenaiheeni. Hän on 94.
Selvä.
Tämä on dementian ja masennuksen alkua.
Valmiina.
Tautikeskuksen mukaan maskeja ei enää tarvita, mutta käytämme niitä silti.
Minä kannan mukanani linkkaria. -Älä satuta itseäsi.
Linkkarin kanssa ei tarvita maskia.
Varovasti. Älä... - Miten tämä suljetaan?
Anna kun... Lopeta. - Tässä.
Lopeta! - Lopetin jo.
Varovasti.
Joskus kirurgin on parempi pelata varman päälle.
Mutta jotta pystyy korjaamaan vakavan ongelman,
pitää voida venyä ja poistua mukavuusalueeltaan.
Pieni ahdistus ja paine -
saavat aikaan muutoksia ja parempia tuloksia.
Jotta potilaan voi pelastaa, joskus pitää ottaa riskejä.
Hyvää työtä, Langer.
Hei, kultaseni.
Sinun pitää tekstata. Tiedät sen.
Minähän soitin. - En pidä soitoista.
Tekstaan ensi kerralla. Tässä on vaimoni.
Hei! Olen Brittany. - Minä olen Nancy.
Olen sairaanhoitaja. - Hauska tavata. Pahoittelut hänestä.
Pyydän kaikkea anteeksi.
Minäkin pyydän.
Yleinen anteeksipyyntö.
Hän on jo pyytänyt anteeksi tulevaa.
Pitää mennä. Olet rakas. - Varmistan vain, että hän on siellä.
Leesio on tuossa.
Aloin nähdä muutoksia kasvoissa.
Etenkin irvistelyä.
Aloin ymmärtää, että hänellä on kohtauksia.
Tuijotuskohtauksiakin.
Kohtauksista pääsee eroon leikkaamalla kasvainta pois.
Kasvain ei ainakaan auta autismia.
Gelastiset kohtaukset vaikuttavat koko aivoihin.
Jos haluatte parhaat mahdolliset kognitiiviset kyvyt, se on leikattava.
Tavoitteena on mennä sisään tästä ja alkaa purkaa sitä sisältä päin.
Voimme edetä näitä kapeita käytäviä pitkin menemättä aivojen läpi.
Tällaiset leikkaukset ovat harvinaisia.
Ne innoittavat aivokirurgeja ja saavat meidät tekemään lujasti töitä.
Leikkaus on teknisesti haastava,
voi pelastaa hengen sekä parantaa elämänlaatua. Saatte lapsenne takaisin.
Leikkaus on vaarallinen. Teemme parhaamme.
Korona sai perheen lykkäämään lapsensa hoitoa.
Sen lisäksi kasvaimen koko mutkistaa tilannetta.
Hei, kaveri. Hei.
Vain harva kirurgi koko maassa tekee tällaisia leikkauksia.
Olen yksi harvoista.
Päätimme tuoda potilaan Cohenin lastensairaalaan.
En yleensä leikkaa siellä,
mutta hyvien kumppanien ja Shawnin avulla voin tehdä toimenpiteen siellä.
Sitä ei ole kiva tehdä yksin.
Yksin ei ole kiva tehdä mitään. Ystävät ovat hyvästä.
Hyvä. Pyydän Langerin katsomaan häntä huomenna.
Katsopa tätä.
Hän on lääketieteen opiskelija. Hän käy samaa lääkistä kuin minä.
Hän on 23-vuotias. Hänellä on akuutti hydrokefalus.
Hänellä on ollut erittäin pahaa päänsärkyä.
Se on tyypillinen oire selkäydinnesteen kertyessä.
Tämän kammion pitäisi valua tähän.
Sieltä nesteen pitäisi mennä ohutta kanavaa neljänteen kammioon -
ja sieltä selkäytimeen.
Tämä prosessi tapahtuu joka päivä.
Jostain syystä Sylviuksen akvedukti on tukossa.
Aivoihin kertyy siis painetta.
Se säteilee silmiin ja aiheuttaa päänsärkyä.
Kuin putkitöitä tekisi. - Aivan.
Yksi vaihtoehto on suurentaa aukkoa ja toivoa, että neste siirtyy eteenpäin.
Selvä.
Turvallisempaa... Annoin opiskelijalle vaihtoehdot.
Hän pyysi laittamaan kanyylin tänne, jotta neste pääsee liikkeelle.
Pyysin hänet kiireellisesti suntin laittoa varten.
Takaraivo on turvallisempi.
Tutkin itse asiassa VP-suntteja.
Onnistumismahdollisuus on... - Mahtavaa.
Mielenkiintoista olla kohde.
Leikkauksen jälkeen teet tutkimusta kanssamme...
Se olisi kunnia.
Saat henkilökohtaisen ja ammattimaisen näkökulman.
Nähdään leikkaussalissa.
Hoitamattomana näköhermon pään turvotus johtaa sokeutumiseen.
Ja pitkään jatkunut kallonsisäinen paine voi johtaa kuolemaan.
Missä Langer muuten on?
Jose Prince soitti. Menen tervehtimään.
Tunnetko Marshallin?
En. Mitä kuuluu? Shawn Rodgers. Hauska tavata.
Ilo on minun puolellani. - Kiitos järjestelyistä.
Pyysin leikkauspuolen oikealle ja näytön vasemmalle.
Menoksi.
Mitä kuuluu?
Emme ole nähneet sitten North Shoren.
Sieltä hän tulee. - Hei.
Täällä ollaan yhä. Katso.
Isä voisi tulla tänne.
Käymme nyt läpi tarkistuslistan.
No niin.
Isä, istu tuoliin nukutusta varten.
Lapsia on vaikea hoitaa.
Nautin siitä kyllä, koska vaikutukset ovat niin suuria.
En silti voisi leikata lapsia päivittäin.
Se on punainen kuin Elmo.
Elmo-tarra! Valmista.
Puhalletaan kuplia Elmon kanssa.
Kiitos.
Uskomatonta, miten he tekevät työtään. Aivan uskomatonta.
Erilaista kuin aikuisten kanssa.
Valmista? Yksi, kaksi, kolme.
Hän nukkuu rauhassa. Isä antaa pusun, ja ohjaamme sinut ulos.
Hienoa. Kiitoksia, isä.
Kiitos teille. - Hän pärjäsi hienosti. Kiitos.
Shawn, käyn vielä puhumassa perheelle.
Selvä. - Tuletko mukaan?
Kaikki hyvin? Varmastiko?
Tässä on sulateltavaa.
Kaikki on niin pelottavaa.
Kaikki järjestyy, mutta sinun pitää syödä kotona.
Pitää syödä, vaikkei olisi nälkä.
Jotta tulee parempi olo.
Perhe halusi kertoa, että hänellä on FTT-oireyhtymän merkkejä.
Hän ei syö, juo eikä käy suihkussa.
Hän on sanonut, ettei halua enää elää.
Sanoiko hän niin? - Sanoi. Pojalleen.
Kysytkö etu- ja sukunimeä?
Mikä on etunimesi, setä?
Jose.
Hienoa. - Entä syntymäaika?
Ai mikä päivä?
Jumalakaan tuskin tietää.
Etkö muista kuukautta?
Etkö?
Kuudes toukokuuta.
Minä vuonna?
Kuudes toukokuuta...
Hän yrittää kovasti.
Ei se mitään.
Ei haittaa, jos et muista.
Iltapäivää. Nimeni on Cruz. Vien teidät EKG:hen.
Se on erilaista, kun kyse on perheenjäsenestä.
Pitää vain odottaa, onko kaikki hyvin.
Se on vaikeaa. Sitä haluaisi vain jäädä, mutta on annettava toisten tehdä työnsä.
Kiitoksia.
Lähdetkö sinä? - Lähden.
Hän on työparini.
Menemme hakemaan muita potilaita.
Selvä. - Pärjäätkö?
Ihan miten haluat, eversti.
Nähdään myöhemmin.
Ole nätisti.
Kuten aina.
Hänestä otetaan röntgenkuvat, ja varmistetaan, että kaikki on hyvin.
Toivottavasti hän pääsee illaksi kotiin.
Heippa, Jamie. Kiitos. Nähdään.
Oli oikein soittaa apua.
Nyt pitää valmistautua seuraavaan tehtävään.
COHENIN LASTENSAIRAALA
Monet joet ruokkivat väkivallan merta.
Joka joki on padottava.
Meidän on lopetettava aseväkivalta kaupungissamme ja maassamme.
Tulevaisuuden on rakennuttava tasa-arvolle ja mahdollisuuksille,
koska niiden puute ruokkii näkemäämme väkivaltaa.
Presidentti Biden on New Yorkissa puhumassa aseväkivallasta.
Aika ironista, että hän ja pormestari puhuvat aseväkivallan estämisestä,
kun sairaalassamme on kaksi nuorta, joita on ammuttu.
Ongelmasta on tulossa yhä yleisempi.
Aina kun on puhe aseväkivallan ehkäisystä,
voin antaa esimerkiksi nuoria, joita olen juuri hoitanut,
tai jonkun muun, jota on juuri ammuttu.
Aika järjetöntä. Se on iso ongelma myös maanlaajuisesti.
Onko kaikki hyvin?
Joku on vihainen.
Vuorossa on lääkärinkierto.
Aloitamme potilaasta,
jota on ammuttu vasempaan lonkkaan.
Hänellä kävi tuuri.
Miten menee, Alfred? - Hyvin.
Olen iloinen, ettei meidän tarvinnut kiirehtiä isoa leikkausta.
Puhuimme siitä eilen. - Niin.
Kurkkaan vähän haavaa. Tuossa noin.
Hyvä. Se ei enää vuoda niin kovasti.
Ei niin. Oikein tunsin veren.
Olet onnekkaimpia näkemiäni tapauksia, joita on ammuttu tuohon kohtaan.
Luoti on... - Useassa eri paikassa.
Niin. - Ymmärrän. Tunnen sen.
Tunnet vai? - Selässäni.
Tunnen sen tässä ja luun kohdalla.
Aivan. Se on jumissa selkärangan, selkänikaman ja lonkkaluun välissä.
Sitä on vaikea uskoa, mutta moni elää luotien kanssa.
Nyt sattuu, mutta kipu häviää.
Minulla oli eilen hyvä päivä.
Olin kävelemässä kavereiden luo.
Niinkö? - Niin.
Minulla oli kuulokkeet päässä, enkä kuullut mitään.
Heti kun käännyin kadulle, kuulin vain ammuskelua.
En tiedä, mistä se tuli.
Ensimmäinen vaistoni oli kyyristyä ja mennä turvaan.
Muuta en tiedä. Kun konttasin muurin taakse,
tajusin, että minuun oli osunut, koska jalkoihin sattui.
Kun katsoin alas, näin ison reiän.
Housuni olivat rikki.
Ja...
Verta oli kaikkialla.
Onko aseväkivalta vaikuttanut kavereihisi?
Yksi kaverini kuoli. - Niinkö?
Joo. - Entä siihen liittyvät traumat?
Huolestuttaako se sinua?
Pikemminkin tekee kipeää. - Tekee kipeää?
Niin. - Henkisesti vai fyysisesti?
Sekä että.
Mitä haluat tehdä isona? - Haluan näyttelijäksi.
Ai näyttelijäksi? Hienoa.
Aion opiskella sitä.
Onko sinulla jo opiskelupaikka? Hienoa. Milloin aloitat?
Piti aloittaa 7. helmikuuta, mutta nyt varmaan pitää odottaa.
Rachel? - Niin?
Kävimme läpi asennon. - Aivan.
Sinun pitäisi osua tuohon kammioon.
Älä tähtää hutiin,
tai muuten osut sisäkoteloon.
Hassu juttu. Kun olin apulaislääkäri, meille syntyi kaksi lasta.
Kun tietää niin paljon,
raskaus ja synnytys hermostuttavat.
Tässä tilanteessa lääketieteen alalla olemisesta on etua.
Hän teki valveutuneen päätöksen.
Yleensä sanoisin, että on parempi olla tietämättä.
Ei kannata tietää kaikista haitoista ja riskeistä.
Onko meillä vesikatko?
Ota iisisti. Vesilasku on maksettava.
Kas tässä, tohtori.
No nyt on parempi.
Don pelasti päivän.
Potilas on Hamza Khilji. Asetamme oikeanpuoleisen VP-suntin.
Varmistakaa, että oikea on oikea puoli.
Samaa mieltä.
Hiljennytään hetki yhdessä.
Hengittäkää kolmesti sisään nenän kautta ja ulos suun kautta.
Tehdään se yhdessä.
Hei.
Otamme nyt hengitysputken pois.
Odotamme vielä keuhkohoitajaa,
joka antaa happea putken poistamisen jälkeen.
Sopiiko? Selvä.
Josh, kohta alat yskiä ja kakoa. Se on normaalia.
Se tuntuu pelottavalta, mutta on ihan normaalia.
Saatat oksentaa.
Sinun tehtäväsi on vetää henkeä ja yskiä, kun käskemme.
Siinä kaikki. Me hoidamme kaiken muun.
Voin paljon paremmin.
Nyt kun hänellä on parempi olo ja putki on poissa,
voin paljon paremmin.
Olemme saaneet hänet hyvään alkuun,
joten uskon, että hän toipuu.
Selvä. - En näe ongelmaa.
Hän kommunikoi silmillään ja käsillään.
Hän nyökkää ja pudistaa päätään.
Se riittää minulle.
Normaali hengitystiheys on 10–20 kertaa minuutissa.
Hän hengitti yli 20 kertaa, mikä on korkeanpuoleista.
Nyt tiheys on hyvät 20. Rinta ei silti kohoile.
Hänellä on nyt rankkaa.
Vakuutan hänelle, että kaikki järjestyy.
Hän pystyy vielä tekemään asioita, joista nauttii.
Ensimmäinen iso askel onnistui.
Edistyit paljon, Josh. Tosi paljon.
Hän on hauska tyyppi.
Hän pelleilee ja vitsailee paljon.
Kyllä sinä paranet. Päivä kerrallaan.
Lepää sinä nyt.
Hän on lapseni. Rakas lapseni.
Rakas lapseni.
Pikku kaveri.
Anna mennä, Shawnee. Olet äijä.
En ole huolissani.
Kaikkeen en voi vaikuttaa.
Asennoidun siis niin,
että teen sen, minkä voin niin hyvin kuin voin.
Minua parempaa ihmistä tähän työhön ei ole.
Sitä mieltä on oltava, tai muuten hermostuttaa.
No niin.
Kiitos.
Bipolaariset pinsetit.
Tuossa on luunsiru.
Tuossa on enemmän luuta.
Pihdit.
Tuo näyttää... - Pihdit ovat siinä.
Mitä kuuluu, Jose? - Hyvää.
Miten menee? - Hyvin.
Hauska nähdä. - Samoin.
Näyttää siltä, että homma on hallussa. - Aioin pyytää sinut paikalle myöhemmin.
Ei hätää. - Laita 3D-lasit. Näet jotain hienoa.
On jo. - Onko tuo eksoskooppi?
Katsokaa, miten suoni sykkii. - Upeaa.
Vaivaan myöhemmin kysymyksilläni.
Soitan sitten. - Soittele.
Hyvää jatkoa, Jose.
Päälle.
Kirurgiset sakset.
Onko hän otsalohkossa? - Toiset sakset.
Hän ei ole vielä sivuvaossa.
Sivuvaon kanssa pitää varoa.
Nämä sakset ovat huonot.
Pinsetit.
Kasvain on tuossa. Vuotaa kovasti.
Yritän olla osumatta näköhermoihin. Onko imu päällä?
Toisen kokoiset, kiitos.
Mike, anna violetti...
Violetti on jo. 18 cm 6 mm:n kärjellä.
20? - 20 cm 6 mm:n kärjellä.
On vielä pienempikin. - Haluan kaikkein pienimmän.
Tilaa ei juuri ole. Saisinko näytteenottopinsetit?
Jos teen jotain väärää, sano vain.
En anna sinun lentää vuorta päin.
Näyttää ihan hyvältä. - Olen samaa mieltä.
Tämän kauniimpaa ei olekaan. - Niinpä.
Voisin tehdä tätä leikkausta ilmaiseksi joka päivä, kunnes...
Ihan totta. Tämä on minulle kaikkein mieluisin leikkaus.
Tuolla on jotain. Aivolisäke. Tuo se varmaan on.
Olet varmaan oikeassa.
Tässä pitää olla tarkkana.
Saattaa osua hypotalamukseen ja saada välittäjäaineet sekaisin.
Seurauksena voi olla lihavuutta, hormonihäiriöitä tai muistiongelmia.
Raja on hiuksenhieno.
Taisi tulla valmista. - Käy minulle.
Tarkistakaa monitorit.
Täytän kohta kuusi.
Niin täytät.
Londonilla on flunssa. Epäilimme sitä koronaksi.
Sitä on nyt liikkeellä, mutta testi oli negatiivinen.
Onko kaikki hyvin, kulta? Selvä.
Hänen äitinsä soitti minulle. Hän on ollut kanssani 11:stä asti.
Vien hänet nyt takaisin, koska pojallani on peli.
Neljän lapsen kanssa riittää sumplittavaa.
Avioeroprosessi on rasittanut suhdetta lapsiini.
Yritämme pärjätä. Se on heille rankkaa.
Vanhempani tekivät paljon töitä.
Äiti oli sairaanhoitaja ja isä taksikuski.
He näyttivät mallia ahkerasta työnteosta.
En halua olla ihan samanlainen kuin he. Elämme erilaisia aikoja.
Äiti ei koskaan päästänyt minua mihinkään.
Nyt minä en tiedä, missä lapseni liikkuvat.
Tai tiedän suunnilleen. He ovat pelaamassa koripalloa tai salilla.
En silti tiedä niin paljon kuin tahtoisin.
He ovat kyllä kilttejä,
mutta ovatko he tarpeeksi kypsiä pysyäkseen poissa vaikeuksista?
Ja kun miettii tätä ilmapiiriä, poikani näyttävät aikuisen kokoisilta.
Mutta sellaista on vanhempana olo. Aina on huolissaan.
Suntit eivät koskaan ole helppoja.
Sunttileikkauksessa mikä vain voi mennä pieleen.
Näette, että asettimessa on reikä.
Se menee ihon alle vatsaonteloon kohdasta, jossa Greenberg on.
Sisällä oleva koetin vedetään ulos,
ja sitten oranssi letku liukuu läpi.
Solisluu on tässä.
Takaraivon sunteissa vaikeinta on olla oikeassa tasossa.
Hänellä on paksu niska.
Päänahka on todella tiivis.
Helvetti.
Kylläpä on tiukka.
Unohda tuo ja pitele päätä.
Kas noin. - Hienoa.
Sait päivän treenin. Ei tarvitse mennä salille.
Varo. - Selvä.
Olen ihan poikki.
Henkisesti, fyysisesti ja sielullisesti.
Letku tulee täältä. - Hyvä.
Tähystyksessä tehtynä tästä jää vain pieni reikä vatsaan.
Vedän langan pois.
Irrotan nyt tämän. - Hyvä.
Imua.
Onko selkäydinnestettä varten purkki?
Oho. - Paljon painetta.
Ottakaa selkäydinneste.
Antakaa minulle tuoli. Bayonet-pinsetit.
Ja nyt vain pumpataan.
Pumppaan vain läppää.
Mikä elin tuossa alla on?
Ohutsuoli.
Läppä säätelee selkäydinnesteen virtausta -
aivoista vatsaonteloon hänen loppuelämänsä ajan.
Aletaan sulkea.
Hyvä. - Täydellistä.
Kaikki meni hienosti.
No niin, kiitos kaikille. Kiitos.
Rachel, tekstaa, kun hän herää.
SELKÄYDINNESTE
Suntit vievät vuosia elämästä. Ne harmaannuttavat ennenaikaisesti.
Ihmiset aliarvioivat leikkausten fyysisyyden.
30–40 vuotta samoja toimenpiteitä.
Istumme niskat ojentuneina luupit silmillä.
Se voi olla rankkaa.
Minä treenaan paljon.
Venyttelen ja vahvistan selkää ja niskaa. Joogaan.
Niiden lisäksi harjoitan mindfulnessia ja teen rentoutusharjoituksia.
Loukkaantuneena ei voi leikata.
En laskettele enkä harrasta mitään juoksua vauhdikkaampaa.
En voi reväyttää eturistisidettä enkä murtaa sormiani.
Muuten ei voi leikata.
Tätä me teemme.
Yksi, kaksi, kolme.
Natriumtaso oli 135.
Parempi kuin alussa.
Oli kiva tulla tänne. Nautin tällaisista tapauksista.
On kunnia työskennellä kanssasi.
Ei kestä. - Oli hauskaa.
Kohta näyttää aika hyvältä.
No niin. Hyvältä näyttää.
Jutellaanko perheelle? - Mennään.
Kaikki meni hienosti. Saimme poistettua ainakin 70 %, ehkä jopa 80 % kasvaimesta.
Voimme aina poistaa lisää, mutta kudosta ei voi panna takaisin.
On vaarallista, jos osuu väärään kohtaan.
Otimme varman päälle. Minusta se meni täydellisesti.
Kasvain pieneni. - Saanko halata?
Toki.
Olen koko ikäni harjaantunut paremmaksi.
Joskus käy huonosti ilman omaa syytä.
Kun riskialttiissa tapauksessa käy hyvin, siitä pitää nauttia.
Mutta ei liikaa, koska jonain päivänä onni kääntyy.
Valmista tuli. - Miten meni?
Hyvin.
Sujuvasti. - Entä paineet?
Ihan tapissa. Nestettä ihan suihkusi.
Kuin pikkupoika olisi pissannut. Sitä vain virtasi.
Lähetän aina osan testattavaksi varmistaakseni, ettei siellä ole mitään.
Käy järkeen. - Tätä kohtaa kolottaa.
Se on vain päänahka. Sinulla onkin paksu päänahka.
Ehkä tulet jonain päivänä töihin minulle.
Paljon kiitoksia. - Ei kestä.
Olet hyvä tyyppi. Olen ylpeä sinusta.
Henkilökohtaiset kokemukset motivoivat meitä kaikkia.
Tämä kokemus muuttaa hänen uraansa.
Ainakin hän saattaa tulla meille töihin.
Lähdetkö kävelylle? - Käyhän se.
Tulisinko avuksi?
Pidän tiukasti kiinni.
Ettet lähde karkuun.
Minulla on hyvä ote. Et pääse karkuun, kun pidän kiinni.
Voin yrittää. - Saatat karata ainakin maahan.
Joo. - Sano, jos väsyttää.
Tuntuu ihan hyvältä. - Selvä.
Kaikki hyvin? Aika raskasta. - Niin on.
Pysähdytäänkö hetkeksi hengittämään? Se on sallittua.
Olet tottunut kävelemään normaalisti. Saatko seistyä suorassa?
Näin on ihan hyvä. - Selvä.
Sattuuko, kun yrität seistä suorassa?
Ei. Mutta näin tuntuu paremmalta. - Selvä.
Kroppani yrittää parantaa itsensä.
Minua suututtaa, ettei luotia voida poistaa,
koska siitä olisi enemmän haittaa kuin itse luodista.
Se on siis kropassani.
Sattuu, kun tietää, että lapsen täytyy pelätä,
että hänet ammutaan kadulla.
Aseiden alkuperä pitää selvittää.
Miten ne päätyvät yhteisöihimme?
Ja poliisin on suojeltava meitä.
Miten voi tulla ammutuksi poliisin edessä, eikä ketään pidätetä?
Lastemme pitäisi voida mennä kauppaan, naapuriin tai leikkiä leikkikentällä.
Heidän pitäisi olla turvassa.
Heidän on suojeltava lapsiamme.
Lasten on oltava lapsia.
Hiuksesi ovat... Järjetön pehko.
Mitä kuuluu, mummi?
Sinä aloitit. - Niinkö?
Vaari, eikö hän alakin käydä pieneksi?
Olen melkein yhtä pitkä kuin hän.
Hiuksia ei lasketa.
Olipa mukavaa.
Kiitos kovasti kaikesta.
Ei mitään ongelmaa. Huolehdin sitten vauvastakin.
Ensi vuonna. - Tiedän.
Iltaa.
Kylläpä siitä tulee hieno.
Voi, Noelia.
Onpa söpö. Minäkin haluan.
Minäkin haluan tällaisen.
Vielä 10 kerrosta, ja on valmista.
Menen käymään yläkerrassa.
Onpa hienon näköistä, kulta.
Tosi hienoa.
Onpa upea.
Hei! - Hei, Brett.
Sano tohtorille "hei". - Mitä kuuluu?
Hän näyttää hyvältä.
Hei, kaveri. - Setä on oikea taikuri.
Tällä kertaa hän katsoo minuun. - Hän otti kasvaimen pois.
Huomaamme, että hän on erilainen.
Kohtausten puute on hyvä merkki. - Olen samaa mieltä.
Uskomatonta.
Minne matka, kamu?
Hän haluaa pois täältä.
Tulepas. - Ei mikään ihme.
Kiitos. - Hei sitten.
Heippa!
Tarvitsen lomaa. Lähden ensi viikolla.
Tekee hyvää päästä pois täältä.
Olen todella tyytyväinen. - Kiitos.
Oloni on paljon parempi.
Tiedän.
Hyvältä näyttää.
Jätämme hakaset pariksi viikoksi, jotta kaikki pysyy kasassa.
Katsomme, ettei mikään tulehdu.
Vatsahan oli pitkään auki. Se on eräs huolenaihe.
Mitä kuuluu?
Olen tohtori Prince. Hauska tavata.
Olen yksi kirurgeista. Autoin sinua muiden hoitajien ja lääkäreiden kanssa.
Onko sinulla kysyttävää?
Eikö? Selvä.
Tästä alkaa teille taas uusi vaihe.
Hänelle kaikki on uutta. Teidän on perheenä autettava häntä.
Hän on päässyt pitkälle. Hän oli päättäväinen.
Niin oli. Sinäkin olit. Me kaikki. Autamme häntä selviämään.
Juuri niin.
Kiitos. - Olet hyvässä seurassa.
Nähdään myöhemmin.
On palkitsevaa tutustua häneen.
Hän pääsee kohta kotiin.
On todella palkitsevaa päästä tähän pisteeseen.
Kokemus jätti häneen henkisen jäljen.
Hänen pitää käsitellä tapahtunutta ja oppia olemaan pelkäämättä.
Elämää pitää jatkaa.
Hänellä on raskas tie edessään.
Me voimme korjata näkyvät vammat.
Aseväkivallasta jää ulkoisia vammoja ja arpia,
mutta sisäisten vammojen käsittely vie loppuelämän.
Pitää olla kiitollinen omasta perheestään. Kaikki voi muuttua niin nopeasti.
Denver Med Evac, teille on potilas.
Viisikymppinen mies, lasketteluonnettomuus.
Hänet viedään Eaglen lentokentälle.
Selkärankavamma C5-nikaman kohdalla. Ei tunne raajojaan.
Tajunnan taso vaihtelee.
Hänet viedään Newarkin kentälle New Jerseyyn.
David.
Oletko kunnossa, kulta?
Voi jestas.
Tekstitys: Saara Lindström